
প্রেস বিজ্ঞপ্তি

এইচএসবিসি-আইবিএ বিজনেস কেইস প্রতিযোগিতায় ইউনাইটেড ইন্টারন্যাশনাল ইউনিভার্সিটি চ্যাম্পিয়ন

[bookmark: _GoBack]ব্যবসায় সমস্যার সমাধানবিষয়ক প্রতিযোগিতা ‘এইচএসবিসি-আইবিএ বিজনেস কেইস কম্পিটিশন’ এর চ্যাম্পিয়ন হয়েছে ইউনাইটেড ইন্টারন্যাশনাল ইউনিভার্সিটির (ইউআইইউ) দল টিম আরকেইন। এ দলের চার সদস্য হলেন মাহির আবিদ, আহমেদ ইউসুফ, খাতিব মোহম্মদ তামিম ও ফাবিয়া শাহজাদি। তাঁরা আগামী জুনে এই প্রতিযোগিতার এশিয়-প্রশান্ত মহাসাগরীয় অঞ্চলের চূড়ান্ত পর্বে বাংলাদেশের প্রতিনিধিত্ব করবেন।
 
এইচএসবিসি বিজনেস কেইস কম্পিটিশন হলো ব্যবসায় শিক্ষা বিভাগের ¯œাতক পর্যায়ের শিক্ষার্থীদের নিয়ে একটি আঞ্চলিক প্রতিযোগিতা। ২০১৩ সাল থেকে বাংলাদেশে প্রতিযোগিতাটির আয়োজন করছে বহুজাতিক দি হংকং অ্যান্ড সাংহাই ব্যাংকিং করপোরেশন (এইচএসবিসি) বাংলাদেশ। 

গতকাল শুক্রবার সন্ধ্যায় হোটেল ওয়েস্টিনে এ প্রতিযোগিতার বাংলাদেশ অংশের চূড়ান্ত পর্ব অনুষ্ঠিত হয়। এইচএসবিসি বাংলাদেশের সঙ্গে এ প্রতিযোগিতার যৌথ আয়োজক ঢাকা বিশ্ববিদ্যালয়ের আইবিএ। অনুষ্ঠানে প্রধান অতিথি প্রধানমন্ত্রীর কার্যালয়ের টেকসই উন্নয়ন লক্ষ্য (এসডিজি) বিষয়ক মুখ্য সমন্বয়ক আবুল কালাম আজাদ বিজয়ীদের হাতে পুররস্কার তুলে দেন। 
এ বছর দেশের ২২টি বিশ্ববিদ্যালয়ের ৪২টি দল প্রতিযোগিতার প্রথম পর্যায়ে অংশগ্রহণ করে। সেখান থেকে ১৮টি দল দ্বিতীয় পর্বে উত্তীর্ণ হয়। এরপর তাদের মধ্য থেকে যাচাই-বাছাইয়ের মাধ্যমে চূড়ান্ত প্রতিযোগিতার জন্য ৬টি দল নির্বাচন করা হয়। 
গতকালের চূড়ান্ত অনুষ্ঠানে এই ছয়টি দল একটি নির্ধারিত বিষয়ের সমাধানে নিজেদের উপস্থাপনা তুলে ধরে। উপস্থাপনা দেওয়ার পর তাঁদের প্রতিযোগিতার বিচারক প্যানেলের নান প্রশ্নের উত্তর দিতে হয়। এসব প্রক্রিয়া শেষে গোল্ড, সিলভার ও ব্রোঞ্জ উপাধির মাধ্যমে তিনটি বিজয়ী দলের নাম ঘোষণা করা হয়। এর মধ্যে গোল্ড অর্থাৎ প্রথম হয় ইউআইইউর টিম আরকেইন, সিলভার পুরস্কার পায় আইবিএর ফ্রি লঞ্চ আর ব্রোঞ্জ পেয়েছে আইবিএর ব্রেইনস অব কাস্টামেয়ার। স্বীকৃতির পাশাপাশি টিম আকেইন ১ লাখ টাকা, ফ্রি লঞ্চ ৭৫ হাজার টাকা ও ব্রেইনস অব কাষ্টামেয়ার ৫০ হাজার টাকা অর্থ পুরস্কার পেয়েছে। অনুষ্ঠানে জাতিসংঘ উন্নয়ন কর্মসূচির ডেপুটি কান্ট্রি ডিরেক্টর কিওকো ইউকোসাকা, এইচএসবিসি বাংলাদেশের উপপ্রধান নির্বাহী মাহবুব উর রহমান, আইবিএর পরিচালক এ কে এম সাইফুল মজিদ ব্যক্তব্য দেন। 

